Odense Adresse-Contoirs Efterretninger, 1789-01-30
Kiøbenhavn, den 26de Januar. Endeel Borgere og Jndvaanere paa Bornholm have skrivtligen, under 30te Augusti f. A. i deres eget og dette Lands øvrige Jndvaaneres Navn, aflagt allerunderdanigst Taksigelse til Hs. Majestet Kongen, for den Velgierning, som ved Forordningen af 6te Junii nestforhen, om Kornhandelen i Danmark og Norge, er beviist dem blandt andre Hans Majestets Undersaatter, saaledes lydende: " Allernaadigste Konge! Jndvaanerne paa Bornholm, hvis Forfædre engang reve sig løs fra et fremmed Aag, for at kaste sig igien under Deres Majestets ærefulde Arvehuses faderlige Regiering, fordriste sig i dybeste Underdanighed at nedlegge for deres Konges Trone efterskrevne Linier. De indeholde ingen Smiger, det er trohiertige Undersaatters og lykkelige Børns inderste Erkiendtlighed for deres sande Landsfaders Godhed og Naade, som dette Blad allerunderdanigst frembringer. Forordningen af 6te Junii sidst, den, der afkaster alle de Baand, som forhen indskrænkede Kornhandelen, er iblandt saa mange faderlige Velgierninger den, som især bringer vore taknemmelige Hierter i Lue. Vore Brødre i de øvrige Danske Provindser kan vinde en jevn Priis paa disse uundværlige Vare; de kan opmuntres til at dyrke og bringe indenlandske Producter af denne Art til den mueligste Fuldkommenhed; Bornholm omfavner i denne faderlige Tilladelse en sikker Trøst imod Hungersnød. Dette Land har et sig meget ulige Jordsmon. Endeel Marker fordre det betimeligste Veirligt tillige med en omhyggelig Aagerdyrkning, og om nogen af disse feiler, savner Landet Føde til sin talrige Folkemængde. Tvende Gange i MandsMinde har den gyselige Hungersnød svævet over Landet, og de forsigtigste Anstalter kunde neppe afværge den. Afsides og langt fra de øvrige Fædrelandets Provindser beliggende, er Bornholm især, naar haarde Vintre og Haviis indsperre det, fuldkommen som et Skib i Søen overladt sin egen Skiæbne. Nu er denne frygtelige Udsigt aldeles forsvunden. Truer Mangel vores Land, kan vi betimelig søge Redning i de os saa liggende Kornlands Overflødighed, og vi ere nu ikke forpligtede at give til Priis vores sidste Eiendom for deres Vindesyge, der gjemte Brødet for deres Brødre, for at berige sig af deres Elendighed. O Konge, vi vide, at Ædelmod lønner sig selv, og at det Hierte, der veed, at det har virket manges sande Lyksalighed, har en Himmel til Eiendom; men desuagtet ville vi have troet os uskiønsomme, om vi tause imodtoge denne tilligemed saa mange andre Velgierninger. Derfor vove vi herved at nedlegge vores allerunderdanigste Taksigelse for Deres Majestets Fødder. Uden Misundelse kan vi høre andre Nationer at berømme sig af glimrende Foretagender og af en fortrinlig Færdighed i den ulykkelige Kunst, at forstyrre den menneskelige Lyksalighed. Vi overlade dem gierne at være andres og deres egen Plage, imedens vi uforstyrrede nyde den Glæde, at føle os de lykkelige Undersaatter afden viseste, den retfærdigste og den meest velgiørende af de oplyste Europas Fyrster, Denne Bornholms Jndvaaneres skrivtlige Taksigelse, som af Rentekammeret er bleven allerunderdanigst refereret, har Hs. Majestet ved allerhøiest Resolution af 21de i d. M. anseet med allernaadigst Velbehag, og tilføiet: at ligesom Allerhøistsamme ved bemeldte Forordning af 6te Junii forrige Aar har søgt at give Kornhandelen i begge Riger en med Hs. Majestets Undersaatters Vel i Almindelighed passende Indretning; saa venter Hs. Majestet og, at den for Bornholms Jndvaanere i Særdeleshed vil medføre de gode Følger, om hvilke disse, efter berørte allerunderdanigste Skrivelse, giøre sig Haab. J øvrigt har Hs. Majestet tilladt, at allerhøistbemeldte Resolution maa ved Amtmanden bekiendtgiøres for dem af Landets Jndvaanere, som have undertegnet Skrivelsen. Den 5te Decbr. 1788 er General=Auditeuren i Norge, Justitsraad Ole Christopher Wessel, forundt Rang med Oberster, og den ved det Kongel. Artillerie=Corps som Provincial-Commissaire udi Danmark staaende Capitain David von Roysen, saavelsom den ved bemeldte Corps staaende Capitain Herman Anthon von Kruuss benaadet med Caracteer som Majorer af Artilleriet. Den 12te Decbr. er Johannes Petri allernaadigst beskikket til Under Jnspecteur ved Søe=Qvæsthuset.